Document ID: 31997R1507

NEUVOSTON ASETUS (EY) N:o 1507/97,
annettu 24 päivänä heinäkuuta 1997,
Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ottaa huomioon vuoden 1994 liittymisasiakirjan,
sekä katsoo, että
odotettaessa, että Viron, Latvian ja Liettuan kanssa tehtyjen kaupan vapauttamista koskevien sopimusten (1) pöytäkirjaa N:o 2 mukautetaan, on annettu 17 päivänä helmikuuta 1997 Liettua, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta neuvoston asetus (EY) N:o 340/97 (2), jolla ylläpidetään 30 päivään kesäkuuta 1997 myönnettyjen etuuksien taso ja siten poistetaan mahdolliset kielteiset vaikutukset, joita Uruguayn kierroksen tulosten toteuttamisella voi olla mainittujen maiden yhteisöön suuntautuvalle tuonnille,
odotettaessa asianomaisten sekakomiteoiden Virolle, Latvialle ja Liettualle antamien parannettujen myönnytysten hyväksymistä, asetuksella (EY) N:o 340/97 on säädetty uusista yksipuolisista ja väliaikaisista myönnytyksistä, ja
neuvottelut mainittujen maiden kanssa kaupan vapauttamista koskevien sopimusten muuttamista koskevien pöytäkirjojen tekemiseksi on saatettu tai saatetaan pian päätökseen; mukautetut pöytäkirjat N:o 2 on parafoitu tai parafoidaan pian; väliaikaiset pöytäkirjat, jotka kattavat yksinomaan sopimuksia muuttavien pöytäkirjojen kaupankäyntiin liittyvät näkökohdat, ovat parhaillaan virallisesti hyväksyttävinä; virallisen hyväksymismenettelyn aikataulu ei mahdollista väliaikaisten pöytäkirjojen voimaantuloa 1 päivänä heinäkuuta 1997; sen vuoksi myönnytyksiä olisi jatkettava yksipuolisesti 31 päivään joulukuuta 1997,
ON ANTANUT TÄMÄN ASETUKSEN:
1 artikla
1. Liitteessä I lueteltuihin Liettuasta peräisin oleviin tavaroihin sovelletaan 1 päivästä heinäkuuta 31 päivään joulukuuta 1997 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
2. Liitteessä III lueteltuihin Latviasta peräisin oleviin tavaroihin sovelletaan 1 päivästä heinäkuuta 31 päivään joulukuuta 1997 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
3. Liitteessä IV lueteltuihin Virosta peräisin oleviin tavaroihin sovelletaan 1 päivästä heinäkuuta 31 päivään joulukuuta 1997 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
2 artikla
1. Komissio hallinnoi tämän asetuksen liitteissä I, III ja IV tarkoitettuja kiintiöitä neuvoston asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 (3) mukaisesti.
2. Tämän asetuksen liitteissä I, III ja IV esitettyjä tariffikiintiöiden määriä vähennetään asetuksen (EY) N:o 340/97 liitteissä I, III ja IV mainittujen vastaavien kiintiöiden mukaisesti 1 päivästä tammikuuta 30 päivään kesäkuuta 1997 tuotujen tavaroiden määrien huomioon ottamiseksi.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1997.

Labels: 3
18
6